
Ehitusloa  väljastamine
1. ASJAOLUD JA MENETLUSE KÄIK

Narva Linnavalitsus väljastas seadusega ettenähtud korras kooskõlastatud ehitusprojekti, mille oli koostanud FIE Aleksandra Popova, õigesti vormistatud ehitusloa taotluse ja makstud riigilõivu alusel välja korralduse nr. 699-k, 30.05.2007 a. väljastada ehitusluba Kalda 12 a, hoone fassaadi ja katuse rekonstrueerimiseks. Ehitusluba nr. 10328 oli väljastatud 04.06.2007 a.

Ehitustööde käigus ehitise omanik tegi projekti muudatuse, mille kohaselt hoone pööningukorrusel olid ehitatud kontoriruumid, mis tõi kaasa ehitise oluliste tehniliste andmete muutmise hoone kõrguse ning suletud netopinna osas. Ehitusprojekti muudatused on kooskõlastatud Arhitektuuri- ja Linnaplaneerimise Ameti direktoriga ning kiidetud heaks Ida-eesti Päästekeskuse poolt.  
Ehitise omanik esitas 17.07.2008. a taotluse ehitusloa nr. 10328, 04.06.2007. a kehtetuks tunnistamise kohta ning ehitusloa taotluse muudetud ehitusprojekti alusel ning maksis riigilõivu. 

2. ÕIGUSLIKUD JÄRELDUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva Linnavolikogu 20. märtsi 2003a määrus nr 10/12 „Narva Linnavalitsuse ehitusloa ja kasutusloa väljaandmise õiguse delegeerimine” 

2.3. Ehitusseaduse § 23 lõike 2 punktide 1, 2 ja 3 kohaselt ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud käesoleva seaduse §-is 47 nimetatud projekteerimises pädeva või kontrollitud käesoleva seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud ning tasuda riigilõiv.

2.4. Ehitusseadus § 28 lõike 1 punktide 4 ja 5 ehitusluba tunnistatakse kehtetuks, kui ehitise omanik taotleb ehitusloa kehtetuks tunnistamist või muutuvad ehitusloale kantud ehitise olulised tehnilised andmed.

3. OTSUS

3.1. Tunnistada kehtetuks ehitusluba nr. 10328, 04.06.2007. a Kalda 12a hoone rekonstrueerimiseks;

3.2. Väljastada ehitusluba Kalda 12a hoone rekonstrueerimiseks.

4. RAKENDUSSÄTTED

4.1. Korraldus jõustub punktis 1 nimetatud ehitiste taotlejale teatavakstegemisest.
4.2. Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

